Στις 12.873 κλείνει η διάθεση των εφετινών διαρκείας για την ΑΕΚ. Ένα νούμερο, που σίγουρα θα μπορούσε να είναι παραπάνω, αλλά από την άλλη αφήνει ικανοποιημένους τους ανθρώπους της ΠΑΕ, αν σκεφτούμε το κλίμα μετά την περσινή σεζόν, που δεν κύλησε με τον καλύτερο τρόπο. Άλλωστε, μην ξεχνάμε ότι πέρυσι, με την ομάδα πρωταθλήτρια και με την προοπτική του Champions League μπροστά, η διάθεση σταμάτησε λίγο πάνω από τις 14.000, ενώ φέτος δεν υπήρχε Ευρώπη ούτε στα προκριματικά για τον κόσμο λόγω της περσινής τιμωρίας. Φυσικά, θα γίνει διαφορετική κουβέντα στο άμεσο μέλλον όπου η ΑΕΚ επιστρέφει στο σπίτι της, στην Αγιά Σοφιά! Εκεί όπου αναμένεται να επικρατήσει ένας κακός χαμός με τα διαρκείας και τις γνωστές προτεραιότητες…